Hotuba ya rais

Hotuba ya rais

"Viongozi wote mliopo hapa na wananchi hamjambo?Leo ni siku njema kwani
sisi tu wazima.Mwenyezi Mungu ametuhurumia na kutuhifadhi toka janga
kuzuka.Ninatumai kila mmoja wenu anafahamu kuhusiana na janga ambalo
limetuvamia.Maisha yetu yamo hatarini wakenya.Ni jukumu la kila mmoja
wetu kujilinda.Tusitegemee serikali kwa kila kitu.Serikali pia imeundwa
na wanadamu na hao pia wanaweza kuambukizwa.Hakuna aliye salama
msidanganyike.Watoto,vijana na wazee wote wanaweza kuathirika.

Janga ninalolizungumzia ni janga la Korona.Lilipotangazwa nchi zingine
tulifiri kwamba tu salama.Haikuchukua muda mrefu janga hili liliingia
katika taifa letu.Liliweza kuua watu wengi na kuwaacha wengine wakiwa
mayatima na wajane.Janga hili halichagui tajiri wala maskini,viongozi
wala wanaongozwa.Linapokupata itabaki ukihesabu siku zako duniani.Kuna
baadhi yetu ambao wameuguza gonjwa hili na kunusurika kifo.Wapo pia
ambao kwa bahati mbaya miili yao haikuweza kuhimili makali yake na kuaga
dunia.

Nikisema baadhi yetu tumezika watu wetu nitakuwa nakosea?Waziri wa afya
amekuwa mstari wa mbele kutujuza kuhusiana na maendeleo ya janga
hili.Tusifanye mzaha.Je, mnafahamu kuhusiana na sheria za kupambana na
virusi vya Korona?Nitawakumbusha wale ambao wamesahau.Ni vyema
kuhakikisha kwamba tunanawa mikono mara kwa mara kwa sabuni.Tunaweza
kutumia kidudufishaji kupaka mikono yetu pia.Vilevile ni vizuri
kuzingatia kukaa mita moja na nusu na mwenzako pale
mnapozungumza.Hakikisha kwamba husalimii mwenzako kwa mikono wala
kuwapiga pambaja pindi mnapokutana.

Vijana natumai mmefungua masikio mkasikia hoja ya mwisho
niliyoitaja.Nafahamu sote tulikuwa tumezoea kukaribiana wakati
tunapokutana lakini ni vyema kutahadhari kabla ya hatari hata kama
mazoea yana taabu.Japo itatuchukua muda kufanya mambo yetu kulingana na
mtindo huu mpya tafadhali tuupe usalama wetu kipaumbele.Usisubiri
kulindwa anza wewe mwenyewe kujilinda.Popote utakapojipata acha uchukue
jukumu hili la kujiweka salama pamoja na wale unaotangamana nao.

Aghalabu ni vizuri kuvaa barakoa.Barakoa hukuzuia kupumua hewa chafu
inayotokana na mtu aliyeambukizwa virusi hivi.Usivalie tu barakoa tu ili
uonekane ivae kwa kuwa unajua umuhimu wake.Tafadhali vaa barakoa
inavyostahili.Jambo jingine epuka mikusanyiko ya watu.Mahali penye
mikusanyiko ndipo mahali ambapo unaweza kuambukizwa virusi hivi kwa
urahisi.Watu huwa wengi mahali pale na hutajua nani mgonjwa na naio
asiye mgonjwa kwa kutumia macho ya kawaida.Kufikia hapo ni matumaini
yangu kwamba kila mmoja aliyefika hapa leo atazingatia maagizo haya.

Mbali na hayo serikali imeweka mikakati kabambe ili kupambana na janga
hili lakini ili kufaulu twahitaji ushirikiano wenu.Kuna baadhi ya sheria
ambazo zimetengewa taifa zima.Hakutakuwa na safari za kuingia au kutoka
nje ya nchi.Inapofika saa nne usiku ujifungie kwenye nyumba yako kwani
ni marufuku kupatikana nje.Shule zitafungwa hadi wakuu wa afya
wathibitishe kwamba makali ya gonjwa hili yamepungua.Biashara mbalimbali
zitafungwa kwa muda.Ofisi za serikali zitaendelea na kazi kama kawaida
ila nambari ya wafanyakazi watapunguzwa.

Msijidanganye,Korona si lelemama.Afadhali upoteze pesa kuliko kupoteza
uhai wako.Ukiwa na uhai utazimbua njia mbadala ya kupata riziki lakini
ukiwa mfu itawezekanaje?Kulingana taarifa ya waziri wa afya virusi hivi
huingia katika mwili kutokana na kupumua hewa chafu iliyobeba virusi
vyenyewe.Mtu aliyeambukizwa huhisi kuumwa na kichwa.Virusi hivi huathiri
mapafu ya binadamu na kusababisha hitilafu katika kupumua.Unashauriwa
kutembelea kituo cha afya pindi unapopata dalili za homa ili iwapo
umeambukizwa uweze kupata matibabu ya mapema kabla hali kuwa mbaya.

Serikali imepanga mikakati ikiwemo kuagizia vikatamakali kutoka ng'ambo
na kuongeza vitanda hosipitali ni.Tunaelezwa kuwa vitanda havitoshi
kwani wagonjwa wanazidi kumiminika mle.Mitungi ya oksijeni pia haitoshi
hivyo madaktari hushindwa kudhibiti hali ya wagonjwa walioambukizwa.Hao
madaktari hawapo salama kwa sababu wanahudumia wagonjwa moja kwa moja
hosipitalini.

Korona si janga la kulipuuzilia bali kupambana nalo.Tumepoteza maelfu ya
watu na tutazidi kuwapoteza wengine iwapo hatutachukua hatua dhidi
yake.Hatuna hatua nyinyine bali kukubaliana na washika dau na kufuata
kila sheria ambayo imeekwa na waziri wa afya.Hatimaye tuzidi kuonyesha
uzalendo kwa nchi yetu kwa kujali wengine na sisi wenyewe
binafsi.Tukitaka kushinda vita hivi ni lazima tupigane kwanzia sasa.

Asanteni sana kwa kunipa muda wenu na masikio yenu.Isitoshe
nimefurahikia uvumilivu na utulivu wenu.Tuko pamoja hivyo tuzidi
kushikana mikono huku tukijua umoja ni nguvu na utengano ni udhaifu siku
zote."